Publication: Magyar Közlöny
Issue: MK-2003-99 (Year: 2003, Number: 99)
Era: 1990-2004
Section: szóló 1997. évi LXXXIII. törvény (a továbbiakban: Ebtv.)
Paragraph Index: 40

3. § Az R. 31/A. §-a helyébe a következõ alcím és rendelkezés lép, továbbá az R. a következõ 31/B—31/G. §-sal egészül ki: „Méltányosságból engedélyezhetõ pénzbeli ellátások 31/A. § Méltányossági jogkörben kizárólag a Tbj. 5. §-a szerint biztosítottnak minõsülõ személy részére engedélyezhetõ terhességi-gyermekágyi segély, gyermekgondozási díj, valamint táppénz, ha a biztosított az ellátásra való jogosultsághoz szükséges biztosítási idõvel nem rendelkezik, és körülményei, jövedelmi viszonyai a megállapítást indokolják. A felsorolt ellátások megállapítására méltányosságból egyéb esetben nincs lehetõség. 31/B. § (1) Az Ebtv. 44. §-ának a), b), f) és g) pontjában meghatározott táppénz méltányosságból — ideértve a biztosítási jogviszony megszûnését követõ keresõképtelenség esetét is — a keresõképtelenség idõtartamára, legfeljebb azonban az igényjogosultság megszûnését követõ hat hónapra engedélyezhetõ.

Source: https://magyarkozlony.hu/hivatalos-lapok/3b49b916f367e2f37afa085b96982b56304d88fd/dokumentumok/56589fe2ed6a447a4e8efbbac40b3a9a6e87fa24/letoltes